Twee vas oor R7 miljoen se perlemoen | Maroela Media
Twee vas oor R7 miljoen se perlemoen
Altesaam 43 bokse met 860 kg gedroogte perlemoen is gevind (Foto: Verskaf)
Twee buitelanders, onderskeidelik 38 en 52 jaar oud, is Dinsdag in hegtenis geneem toe hulle in besit van perlemoen ter waarde van sowat R7 miljoen betrap is.
Nomthandazo Mnisi, woordvoerder van die Valke, het gesê 'n gesamentlike operasie deur lede van die Valke in die Noord- en die Wes-Kaap, asook die departement van landbou, bosbou en visserye, die plaaslike kriminele rekordsentrum en die Colesburg-polisie het tot die deurbraak gelei.
Die polisie het die verdagtes se voertuig vol gedroogte perlemoen op die N1 tussen Kaapstad en Gauteng onderskep. Hulle het op 43 bokse met 860 kg gedroogte perlemoen beslag gelê.
Die twee verdagtes sal binnekort in die hof verskyn.
en ons kan nie wettig perlemoen kry nie
Weereens buitelanders betrokke, hulle is besig om alle natuurlike hulpbronne op te foeter, laat hul straf in eie land gaan doen, deur wie en hoe bepaal die mense die geld waarde, volgens my is dit oor die R8000 per kg, hoop ek word nooit so honger of lus nie, eet eerder n stukkie biltong wat gemiddeld so R300 per kg beloop.